
[bookmark: _GoBack]PËR DISA NDRYSHIME DHE SHTESA NË VENDIMIN NR. 594, DATË 9.10.2018, TË KËSHILLIT TË MINISTRAVE, “PËR EMËRIMIN E KRYETARIT DHE TË ANËTARËVE TË KËSHILLIT DREJTUES TË FONDIT SHQIPTAR PËR ZHVILLIMIN E DIASPORËS”, TË NDRYSHUAR

Në mbështetje të nenit 100 të Kushtetutës dhe të pikës 3, të nenit 9, të ligjit nr. 32/2018, “Për Fondin Shqiptar për Zhvillimin e Diasporës”, me propozimin e ministrit të Shtetit për Diasporën, Këshilli i Ministrave 

VENDOSI:

Në pikën 1, të vendimit nr. 594, datë 9.10.2018, të Këshillit të Ministrave, të ndryshuar, bëhen ndryshimet dhe shtesat, si më poshtë vijon: 
a) Për pjesën e mbetur të mandatit, sipas pikës 4, të nenit 9, të ligjit nr. 32/2018:   
i) Znj. Fjoralba Caka emërohet në vend të Znj. Teuta Vodo, si përfaqësuese nga ministria përgjegjëse për drejtësinë; 
ii) Z. Kostandin Shkurti emërohet në vend të Znj. Besa Shahini, si përfaqësues nga ministria përgjegjëse për arsimin; 
iii) Znj. Kozeta Angjeliu emërohet në vend të Znj. Mimoza Hysa Çuliqi, si përfaqësuese nga ministria përgjegjëse për kulturën. 
b) Pas përfaqësuesit nga ministria përgjegjëse për kulturën bëhet shtesa, si më poshtë vijon:
 “iv. Znj. Anila Hyka Smorgrav emërohet si përfaqësuese nga Këshilli Koordinues i Diasporës.”. 
Ky vendim hyn në fuqi menjëherë dhe botohet në Fletoren Zyrtare.

